ROMÂNIA  
JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 28/2022  
privind indexarea impozitelor și taxelor locale**

**pentru anul 2023 cu rata inflației pentru anul fiscal anterior**

Consiliul local al comunei Orașu Nou, județul Satu Mare, întrunit în ședință ordinară în data de 28.04.2022;

          Luând act de referatul de aprobare al primarului comunei Orașu Nou, în calitate de inițiator, înregistrat sub nr. 2381/21.04.2022, de  raportul Serviciului financiar, achiziții publce și autorizarea desfășurării activității de transport local, înregistrat sub nr. 2382/21.04.2022 și de avizele Comisiilor de specialitate ale consiliului local Orașu Nou;

În baza prevederilor Legii nr. 227/2015 privind Codul fiscal, Titlul IX, privind impozitele şi taxele locale, cu modificările și completările ulterioare<LLNK 12015 227 10 201 0 18>;

În aplicarea prevederilor art. 491 din Legea nr. 227/2015 privind Codul fiscal, cu modificările și completările ulterioare;

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. 3, art. 129 alin. 2 lit b, alin 4 lit. c, art. 136 alin. 1-3 şi al prevederilor art. 139 alin. 3 lit. c din OUG nr. 57/2019 privind Codul administrativ, cu modificările şi completările ulterioare;

**HOTĂRĂȘTE**

Art. 1. (1) Se aprobă indexarea, începând cu anul fiscal 2023, a impozitelor și a oricărei taxe locale, care constă într-o anumită sumă în lei sau care este stabilită pe baza unei anumite sume în lei, în comuna Orașu Nou, cu procentul de 5,1% reprezentând indicele de inflație aferent anului fiscal 2021 comunicat de Institutul Național de Statistică, Ministerul Finanțelor și Ministerul Dezvoltării, Lucrărilor Publice și Administrației.

(2) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) din Legea nr. 227/2015 privind Codul fiscal, cu modificările și completările ulterioare, se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în <LLNK 831999L0062C(02) 20>Directiva 1999/62/CE de aplicare la vehiculele grele de marfă pentru utilizarea anumitor infrastructuri.

Art. 2. Defalcarea indexării pe fiecare impozit sau taxă se va stabili în hotărârea Consiliului local de aprobare a impozitelor și taxelor aplicabile în anul 2023 în comuna Orașu Nou. Valorile rezultate se vor rotunji la întreg după aplicarea indicelui de inflație.

Art.3. Cu ducerea la indeplinire a prezentei hotărâri se încredințează primarul comunei Orașu Nou și Serviciul financiar, achiziții publice și autorizarea desfășurării actvității de transport local din cadrul aparatului de specialitate al primarului.

Art.4. Prezenta hotărâre se va comunica Instituției Prefectului – Județul Satu Mare, primarului comunei Orașu Nou și Serviciului financiar, achiziții publice și autorizarea desfășurării actvității de transport local și se va aduce la cunoștință publică prin afișare la sediul instituției și publicare pe pagina de internet a acesteia.

Orașu Nou la 28.04.2022

Președinte de ședință Contrasemnează,

Gheorghe COPIL Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*nr. total al consilierilor care participă la dezbateri și la vot: 13*

*voturi pentru: 13*

*voturi împotrivă: 0*

*abțineri: 0*